GiliGold/VAD_KnessetCorpus huggingface dataset:
<עודד בן חור: זה בעקבות הפגישות שהייתי בא גם אליך, אתה זוכר, ולחבר הכנסת אלקין ואמרתי: רבותיי, אנחנו אנשים עובדים.
<עודד בן חור: שייסעו החבר'ה מהאופוזיציה, אנחנו ניסע בפגרות, ולהיפך - שזה בסדר, אבל זה מראש מדלל את המספר ומוריד לשתי ידיים וחצי - זה מה יש.
<עודד בן חור: זה בסדר, אני רק אומר שחשוב לנו להציף את הנושא הזה.
<עודד בן חור: חשוב לתת לו בולטות באמצעות רתימת התקשורת.
<עודד בן חור: ללא תקשורת ימשיך לשרור פה המצב של תדמית של נוסע מתמיד של חבר הכנסת.
<עודד בן חור: הוא לא זוכה בגיבוי לעניין הזה, זה אוכל אותנו מבפנים.
<עודד בן חור: אתם - הגדול - אולי משתדלים להימנע מזה, אנחנו בפועל חשים חסרי אונים שאנחנו באים לחברי כנסת ואו שהם לא רוצים לנסוע, או שהם לא כל כך מתאימים, והם הודו בזה, או שבסופו של דבר הם רוצים ומסיבות אחרות בסופו של דבר הם יורדים.
<עודד בן חור: זה מציג אותנו ככה - - - בקיצור, אנחנו רוצים מחויבות שלנו ושלכם, של כל חברי הכנסת, שמוכנים לקחת חלק בחילופי אגודות הידידות.
<עודד בן חור: זה עולם שלם.
<עודד בן חור: כמו שאמר אלון, זה עולם שאפשר רק להרוויח בו אם הוא פועל נכון, כולל בקצוות רחוקים מאוד של כדור הארץ, ודווקא אולי במיוחד שם שאין אולי ביקורים של יושבי-ראש הכנסת או של בכירים אחרים חשוב.
<עודד בן חור: אתם הנציגות הכי בכירה.
<עודד בן חור: דבר נוסף, במאמר מוסגר הייתי מוסיף שיש לפעמים אגודות ידידות שמאחורי יושב-ראש אגודות הידידות אין רשימה, אגודות של אדם אחד.
<עודד בן חור: אני מתקנא במדינות זוטרות כמו: סלובקיה, אוקראינה, צ'כיה שבהן יש עשרות.
<עודד בן חור: זה הגיע ל-130 באוקראינה.
<עודד בן חור: אבל לא חשוב, כל אחד בנוי נקודתית.
יריב לוין: פה לא יהיה לך 130 גם אם תתאמץ.
<עודד בן חור: יש חכ"לים, אפשר גם חכ"לים – אני צוחק.
<עודד בן חור: בכל מקרה, יש פה בהחלט נושא חשוב, נושא שחשוב להפנים אותו.
<עודד בן חור: יכול להיות שכדאי את הסיכום של מה שאנחנו עושים היום להראות ליושב-ראש, לקבל את ברכתו, ובאיזושהי צורה לבחון את עצמנו בסוף השנה כדי לראות אם באמת נוצרה איזושהי דלתא מסוימת בפעילות, וזה חשוב.
<עודד בן חור: אנחנו רוצים לתת, אנחנו רוצים מי שייקח.
<עודד בן חור: אנחנו גם צריכים לשפר את האיך אנחנו נותנים - זה נכון.
<אלון אושפיז: ברגע שעודד או מירה יהיו מוכנים, יש לנו בן אדם שיושב ומחכה.
<אלון אושפיז: אפשר לתפור את הצדדים הטכניים, לקבוע את שעות הפעמיים בשנה האלה.
<אלון אושפיז: לעשות יותר את זרימת החומר.
<אלון אושפיז: זה דברים שבסוף בסוף הם טכניים, אני לא חושב שעומד מאחוריהם בעיה מהותית.
<אלון אושפיז: חשוב לנו מאוד שהמגע הזה יהיה גם עם סמנכ"ל המרחבי, ובמקביל עם לשכת מנכ"ל, כי אז יש לנו יכולת באמת להסתכל על זה ולעקוב אחרי זה, ולא לתת לזה להתנדף באוויר.
יריב לוין: אני מציע שנסכם ונאמר כך: ראשית, תודה.
יריב לוין: שנית, אני מקווה שנצא לדרך קצת יותר מתואמת מכאן שבאמת תעשו איזושהי פעולה גם למסד, ויכול להיות שצריך פעם בשלושה חודשים, פעם ברבעון, להוציא באופן יזום לכל ראש אגודת ידידות את הסקירה העדכנית שאתם יכולים להוציא לו לגבי המדינה שלו, לגבי האזור.
<עודד בן חור: זה קל יחסית.
<עודד בן חור: משום שבאים כל הזמן אורחים אז יש לנו תמיד סקירה שהיא עדכנית אז אין בעיה לשלוח בשגרה.
יריב לוין: כן, פשוט תשלח, פשוט להוציא.
יריב לוין: הלא זה מי שמגיע במייל.
יריב לוין: מי שיקרא - יקרא.
יריב לוין: מי שלא יקרא - לא יקרא.
<עודד בן חור: אם זה דברים מסווגים זה יכול להיות רק במערכת השמורה – זה בעיה.
יריב לוין: אני בכלל לא מציע לך להוציא דברים מסווגים.
יריב לוין: אני לא בטוח שראשי אגודות הידידות צריכים לראות את הדברים המסווגים.
יריב לוין: אני אפילו בטוח שהם לא צריכים.
יריב לוין: אני חושב שמה שצריך זה דברים אלמנטריים.
יריב לוין: הוא לא צריך לדעת עכשיו את ההערכה של ישראל לגבי אני לא יודע מה.
יריב לוין: מה שהוא צריך לדעת זה אם היה שם שינויים, מה הנושאים שעכשיו על סדר היום באותה מדינה שעכשיו דנים בה, כדי שאם יוצא לו לדבר עם מישהו, נפגש עם מישהו, והיה שם שיטפון נורא לפני שבועיים וכל המדינה מזועזעת, אז הוא ידע להגיד לו איזה מילה על זה ולא ידבר איתו כאילו הדבר הזה בכלל לא קיים.
יריב לוין: אני מדבר על הדברים האלה, לאו דווקא על פרטי העמדה הישראלית ביחס לכל נושא.
יריב לוין: כמו כן, שבאמת ננסה לייצר איזשהו מגע ראשוני קודם כל של הסמנכ"לים, כל אחד מול ראשי האגודות שלו שיאסוף אותם וינסה ליצור איתם איזשהו חיבור, ובאמת לראות איך אנחנו גם מגיעים למצב שאתם יודעים לקבל את המידע על הביקורים ויודעים ליידע.
יריב לוין: ב-95% מהמקרים לא יהיה לזה מעבר ליידוע כלום, אבל אם לא נדע אז גם אי-אפשר ואתה עומד במקום לא נעים.
יריב לוין: אני אשמח באמת כשתהיו יותר מוכנים מבחינת הביצוע אם תוכלו לעדכן פה את הוועדה מה נעשה ומה בוצע.
יריב לוין: אני מקווה שסייענו זה לזה במשהו.
יריב לוין: על סדר היום: קביעת ועדות לדיון בהצעות החוק הבאות: 1.
יריב לוין: הצעת חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014 (מ/876).
יריב לוין: וההצעות שהוצמדו לה, שבמליאה, בגלל שזה היה אחת אחרי השנייה, לא היה לגמרי ברור מה עבר, מה לא עבר.
יריב לוין: האם ההצעה של גילה גמליאל עברה ישר לכספים או לא.
יריב לוין: ליתר ביטחון נאשר כאן את כולן.
יריב לוין: לא עבר כלום.
יריב לוין: אומר חבר הכנסת גפני שהוא ביקש ועדת המדע.
משה גפני: אני מבקש רק הצעה לסדר.
יריב לוין: אתה תקבל.
יריב לוין: אנחנו דנים גם בהצעת חוק מס ערך מוסף (תיקון - פטור בעת קניית דירה ראשונה לזוגות צעירים בכל הארץ), התשע"ג-2013 (פ/489/19), הצעת חברת הכנסת מירי רגב.
יריב לוין: הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ג-2013, (פ/1005/19), הצעת חבר הכנסת מאיר שטרית וקבוצת חברי הכנסת.
יריב לוין: הצעת חוק מס ערך מוסף (תיקון - פטור בעת קניית דירה ראשונה לזוגות צעירים), התשע"ד-2014, (פ/2440/19), הצעת חברת הכנסת גילה גמליאל והצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ד-2014, (פ/2462/19), של חבר הכנסת ישראל אייכלר.
יריב לוין: ברור שהחוקים האלה צריכים ללכת לוועדת הכספים.
יריב לוין: חבר הכנסת גפני ביקש להעביר אותם לוועדת המדע ונימוקיו עמו, שבוודאי נשמע אותם עכשיו.
משה גפני: אני גם אנמק ואגיד בהתחלה את ההצעה לסדר.
משה גפני: אני לא מבין מה הדחיפות בעניין הזה, שצריך לקבוע ועדה למחרת.
משה גפני: יש פחד מיאיר לפיד?
יריב לוין: לא, אני אסביר לך בדיוק.
יריב לוין: אני אענה.
יריב לוין: אני יכול לתת לך תשובה מאד מאד פשוטה.
יריב לוין: אנחנו נמצאים ערב סוף המושב וכדי שלא תישמע אחר-כך טענה שוועדת הכספים לא היה לה מספיק זמן לדון, הודיע לי יושב-ראש ועדת הכספים שיש לו כוונה כבר מחר להתחיל את הדיונים כדי שאפשר יהיה לדון בחוק באופן מעמיק ומסודר.
יריב לוין: ולכן אני רוצה לסייע לו על מנת שיהיה לו את הזמן לקיים דיונים מסודרים ומעמיקים.
משה גפני: עמדתי היא שזה לא צריך ללכת לוועדת הכספים.
משה גפני: זה צריך ללכת לוועדת המדע.
יריב לוין: עדנה כזאת לוועדת המדע לא היתה מזמן.
משה גפני: זאת ועדה שאתה נתת לי.
יריב לוין: לא את כל חטאיי נמנה פה עכשיו.
משה גפני: על כל פנים, אני אסביר למה זה לא יכול להיות בוועדת הכספים.
משה גפני: ראשית, מדובר בחוק שיש עליו חוות דעת משפטית של היועץ המשפטי לכנסת.
משה גפני: יש חוות דעת של המשנה ליועץ המשפטי לממשלה לשעבר, יהושע שופמן, שהחוק הזה הוא לא חוקתי.
יריב לוין: באמת, חבר הכנסת גפני?
יריב לוין: אני כולי המום.
יריב לוין: אני מבין שזאת הוראת קבע – כל פעם שאיזשהו משפטן יודיע לי שלדעתו זה לא חוקתי אנחנו מפסיקים לעבוד.
משה גפני: לא, לא אמרתי שמפסיקים לעבוד.
משה גפני: להפך, אמרתי שצריך לעבוד.
משה גפני: אני הולך לנמק למה זה צריך להיות בוועדת המדע.
משה גפני: לא אמרתי להפסיק לעבוד.
בועז טופורובסקי: גם יפנו לבג"ץ.
משה גפני: בג"ץ ודאי שיפסול את זה.
משה גפני: אני לא אפנה בגלל שאם אני אפנה זאת תהיה בעיה, אבל יפנו אחרים.
משה גפני: זה ודאי ייפסל בבג"ץ.
יריב לוין: אז דווקא תפנה.
משה גפני: כולם אומרים שזה ייפסל בבג"ץ וזה רע מאד.
משה גפני: לכאורה, אם זה היה חוק רגיל שעניינו נושא של מסים, של מס ערך מוסף, המקום הוא ועדת הכספים.
משה גפני: זה לא המצב מכיוון שעמדת כל אנשי המסים, כל אנשי המקצוע – הכלכלן הראשי שהתפטר במשרד האוצר – כולם ללא יוצא מן הכלל, אין מי שמצדיק את הצעת החוק הזו.
משה גפני: כולם גם אומרים שזה לא יוזיל את מחירי הדירות.
משה גפני: אני חושב שזה לא נושא של ועדת הכספים בגלל שבוועדת הכספים כל הזמן, גם אתמול, נגידת בנק ישראל אמרה שזה לא יוזיל את מחירי הדירות.
משה גפני: היא אמרה בוועדת הכספים.
משה גפני: ועדת הכספים כבר לא אוביקטיבית בגלל שוועדת הכספים שמעה במשך כל השנים שאסור לעשות את הדבר הזה.
משה גפני: אסור לעשות הפליה, אסור לעשות הוזלה של מחירי הדירות – 30 מיליארד שקל בעשר שנים.
ניסן סלומינסקי: אבל גם ועדת המדע היא לא אוביקטיבית.
משה גפני: לא, ועדת המדע היא אוביקטיבית.
יריב לוין: ועדת המדע זה מדע מדויק.
יריב לוין: הם אוביקטיבים לגמרי, מה אתה מדבר?
משה גפני: ועדת המדע אוביקטיבית לגמרי.
משה גפני: אנחנו בוועדת המדע נביא את כל האנשים כדי לבחון מדעית איך קרה דבר כזה ששר אוצר, נגד כל אנשי המקצוע במשרדו, נגד כל מה שנאמר בוועדת הכספים במשך כל השנים, נגד מה שאומרת נגידת בנק ישראל, נגד הכלכלן הראשי שהתפטר - - -
זאב אלקין: זה היה החלום של ועדת הכספים במשך שנים, חבר הכנסת גפני.
זאב אלקין: ששר האוצר יילך נגד אנשי משרדו?
משה גפני: אה, זה כן.
משה גפני: אבל לא שר האוצר הזה.
פנינה תמנו: האידאולוגיה לא חשובה, האישים חשובים.
משה גפני: כולם עוזבים.
משה גפני: קוגן עזב, ברסימנטוב עזב.
משה גפני: כולם עזבו.
משה גפני: מרידור עזב.
משה גפני: שראל עזב.
משה גפני: הם משאירים אותו לבד.
פנינה תמנו: יש תיאוריה כזאת שקשה מאד לפעמים להכיל כשחלום מתממש.
משה גפני: איזה חלום?
פנינה תמנו: החלום שלך ששר האוצר - - -
משה גפני: זה חלום בלהות, שהוא יהיה שר אוצר.
משה גפני: חלום?
משה גפני: על כל פנים, זה לא המקום בוועדת הכספים.
משה גפני: מה גם שיושב-ראש ועדת הכספים גם בזמן האחרון נועל ישיבות באמצע.
משה גפני: זה סתם, אבל זה צריך להיות בוועדת המדע.
ניסן סלומינסקי: נימוקים כבדי משקל.
יריב לוין: טוב, זאת התלבטות קשה.
יריב לוין: חבר הכנסת שטרית, תעזור לי.
יריב לוין: אני לא יודע מה לעשות.
אברהם מיכאלי: הוא יתמוך בזה.
משה גפני: את הצעות החוק הפרטיות אפשר להעביר לוועדת הכספים.
משה גפני: זה נורמלי.
מאיר שטרית: זה מה שרציתי לומר, אגב.
מאיר שטרית: שהצעת החוק שלי, למשל, חתומים עליה גם חברי הכנסת מקלב.
מאיר שטרית: גם חבר הכנסת וקנין, גם מצנע, גם צור, שטרן, שמולי וסתיו שפיר.
משה גפני: אני דיברתי רק על הממשלתי.
משה גפני: בממשלתי יש הפליה שהיא הפליה פסולה.
בועז טופורובסקי: מקלב חתום על פטור ממע"מ לזוגות צעירים?
יריב לוין: בועז, נהיה הוגנים.
יריב לוין: הוויכוח הוא על מי זכאי לפטור.
מאיר שטרית: החרדים לא נגד פטור ממע"מ על דירה חדשה.
מאיר שטרית: בכנסת שעברה, כשהגשתי את החוק והקואליציה הצביעה נגד אז כי הממשלה היתה נגד זה והפילה אותי, החרדים הצביעו בעל כורחם נגד החוק כי לא היתה להם ברירה.
מאיר שטרית: הם היו חברי קואליציה.
מאיר שטרית: היום המצב השתנה.
מאיר שטרית: אגב, אני מסכים עם חוות הדעת של אייל יינון.
מאיר שטרית: גם אמרתי את זה אתמול לשר האוצר בדיון כשהצגתי את החוק שלי.
מאיר שטרית: שאני חושב שאם החוק יעבור במתכונת שהוא יוצר הפליה, בג"ץ יפסול אותו.
מאיר שטרית: אין לי כמעט ספק.
מאיר שטרית: למדנו את הלקח הזה מקצבאות קי"ץ.
יריב לוין: אז על מה זה מעיד?
יריב לוין: זה מעיד על טיבו של החוק או על טיבו של בג"ץ?
מאיר שטרית: שני הדברים נכונים.
זאב אלקין: כששר המשפטים לשעבר אומר את זה, יש לזה משמעות.
מאיר שטרית: גופו של הבג"ץ מעיד על טיבו של הבג"ץ?
מאיר שטרית: בגלל העובדה שיש פה הפליה הוא יגיד: הפליה בלתי מתקבלת וממילא ייתנו בסוף לכולם אותו דבר.
יריב לוין: כשאנשים עכשיו מגויסים ועומדים בשערי עזה ואחרים לא עושים את זה אין הפליה.
יריב לוין: נו, באמת, תעשה לי טובה.
מאיר שטרית: חבר הכנסת גפני, לכן אני אומר עכשיו ואמרתי גם אתמול בדיון.
מאיר שטרית: החוקים יעברו כולם לוועדת הכספים.
מאיר שטרית: אנחנו בתור ועדת הכספים – אני אומר לך שלפחות אני – אני חושב שבוועדה ננסה להשפיע גם על משרד האוצר לקבל את העניין שלא צריך ליצור הפליה.
פנינה תמנו: רק על זה שהיום הם עומדים שם בגבול ורק על זה שהם מגויסים מגיע להם את ההעדפה המתקנת.
פנינה תמנו: תפסיקו להשתמש בלשון של הפליה.
יריב לוין: מאיר, אני חושב שצריך לעשות הבחנה בין שני דברים.
יריב לוין: יש שאלה האם זה צודק ונכון מבחינת מדיניות לקבוע את ההסדרים שיש.
יריב לוין: זאת שאלה טובה.
יריב לוין: שאלת החוקתיות היא שערוריה.
יריב לוין: פשוט שערוריה.
יריב לוין: דברי הבל.
מאיר שטרית: השאלה היא איך אתה עושה את זה.
מאיר שטרית: אני חושב שמי שמשרת בצבא ועושה שירות לאומי מגיעה לו העדפה לטובה.
מאיר שטרית: אני לא אומר הפליה.
מאיר שטרית: מגיעה לו העדפה לטובה.
משה גפני: תמכנו בזה כל הזמן.
מאיר שטרית: עשינו את זה, אגב, בחוק המשכנתאות.
מאיר שטרית: להזכירך, כשהייתי יושב-ראש הקואליציה ב-89', שני בני זוג ששירתו בצבא קיבלו נקודות הרבה יותר מאשר מי שלא שירת.
זאב אלקין: עכשיו אתה מדבר על הטבה.
זאב אלקין: בסוף, היוזמה של המע"מ היא הטבה.
מאיר שטרית: אני מביא דוגמאות מהעבר שבהן הדבר הזה נעשה.
יריב לוין: אתה מבין מה הבעיה אצל מאיר?
יריב לוין: שהוא העביר את החוק ב-89' להטבות למי ששירת בצבא ואני באמת שירתתי בצבא כי הייתי בצבא חובה עוד אז.
יריב לוין: אפילו בהתחלה שלו.
משה גפני: מדיניות המס תהיה כזאת?
משה גפני: מע"מ – זה יהיה וזה לא יהיה?
מאיר שטרית: אני בעד העדפה למי שמשרת בצה"ל או עושה שירות לאומי.
מאיר שטרית: השאלה היא איך נותנים את ההעדפה הזאת.
מאיר שטרית: אני חושב שצריך ליצור העדפות ספציפיות.
מאיר שטרית: בג"ץ לא יכול לפסול העדפות ספציפיות למשרתים.
מאיר שטרית: נגיד שבג"ץ יגיד שכל מי ששירת בצבא יקבל מענק בתום השירות הצבאי – מאה אלף שקל, מאתיים אלף שקל.
מאיר שטרית: אף אחד לא יכול לערער על זה.
זאב אלקין: אז אתה מעביר את זה לסעיף הוצאות במקום הכנסות, עם כל ההשלכות.
זאב אלקין: אתה מבין מה המשמעות של זה.
מאיר שטרית: חברים, לא נתווכח על החוק עצמו.
מאיר שטרית: אני רק אומר לכם שאני נוקט עכשיו בלשון המשפטית כי הייתי גם שר המשפטים ואני מבין גם את הצד הזה.
יריב לוין: וגם אז הם הסבירו לך שאתה לא יכול.
מאיר שטרית: יריב, אני יכול להראות לך מתפקידי כשר המשפטים שלא אחת אני עמדתי מול המערכת.
מאיר שטרית: שכל משרד המשפטים חשב א' ואני חשבתי ב' ועשיתי ב'.
מאיר שטרית: תלוי מי השר.
מאיר שטרית: תלוי מי מחליט, זה הכל.
מאיר שטרית: לכן אני אומר, חבר הכנסת גפני, שאני לא מציע מראש לשפוך את התינוק עם המים.
מאיר שטרית: תיכנס לוועדה, יהיו שם דיונים ואני מניח שלדעתי לא כדאי לך להתנגד כיוון שגם אתם מעוניינים שתהיה לכולם הטבת מס.
מאיר שטרית: גם לכם.
משה גפני: בניגוד לחבריי אני לא בטוח שהטבת המס הזאת תוזיל את מחירי הדירות, אבל אני לא מתנגד לזה.
מאיר שטרית: אין סיבה לגבות מכל זוג צעיר שקונה דירה מאות אלפי שקלים מס.
משה גפני: אבל זה נושא אחר.
משה גפני: זה ויכוח מקצועי.
משה גפני: לגבי הנושא של ההפליה – זאת הפליה.
משה גפני: אמר לי את זה היועץ המשפטי לממשלה.
משה גפני: אני הצבעתי בעד החוקים של הטבות לחיילים.
יריב לוין: אני יודע, משה, אני לא נכנס לזה.
משה גפני: זה מדרון חלקלק.
מאיר שטרית: משה, לכן אני אומר שהדיון הזה יהיה בוועדה בכל מקרה.
מאיר שטרית: לכן אין לך סיבה להתנגד.
מאיר שטרית: יהיה דיון בוועדה גם על הנקודה הזאת.
מאיר שטרית: אני העליתי אותה גם במליאה.
אברהם מיכאלי: אבל הוא מביא את זה לוועדה יותר משודרגת.
יריב לוין: מי יודע, אולי עוד תהיה יושב-ראש ועדת הכספים?
יריב לוין: מה אתה יודע?
יריב לוין: מישהו יודע פה משהו?
יריב לוין: אני אתמול כבר הזמנתי מוהל לעשות עוד ברית, בסוף חוק הגיור לא עלה.
יריב לוין: אני לא יודע, הכל יכול לקרות פה.
יריב לוין: אין לי מושג.
יריב לוין: רבותי, אני באמת מתקשה להחליט אבל חייבים להגיע להצביע.
אורי מקלב: אני רוצה להתייחס למשפט אחד שאמר חבר הכנסת שטרית.
אורי מקלב: הוא דיבר על כך שבקדנציה הקודמת אנחנו הצבענו נגד והוא הבין את זה, אבל העובדה היא שאתמול היינו בעד כל החוקים שעלו, בשונה אולי ממפלגת העבודה שהצביעה נגד כל החוקים.
משה גפני: על החוק שלך הצבענו בעד.
אורי מקלב: החוק היחיד שהצבענו נגד היה רק החוק הממשלתי.
משה גפני: החוק הממשלתי.
משה גפני: ההפליה.
יריב לוין: הטענות שלכם הן טענות כבדות משקל.
יריב לוין: הן טענות של מדיניות, לא של חוקתיות.
יריב לוין: זה הוויכוח הגדול.
משה גפני: תדעו לכם שאתם פשוט הורסים את החברה בישראל.
יריב לוין: בסדר, אבל זה מישור של מדיניות ולא של חוקתיות.
משה גפני: החוק הזה הוא פשוט דבר שיהרוס את החברה בישראל.
משה גפני: מאה אחוז, אתם בשלטון.
משה גפני: ואתם היום בשלטון לבד בגלל שישראל ביתנו כבר לא מפלגת שלטון.
יריב לוין: לבד אנחנו בשלטון?
משה גפני: יש לכם קואליציה עם ישראל ביתנו, עם יש עתיד, עם הבית היהודי.
יריב לוין: היה שווה לכנס את הישיבה לשמוע איזה קואליציה.
יריב לוין: לא הייתי משוכנע ואני לא בטוח שגם ניסן בטוח בזה לגמרי.
משה גפני: אבל אתם הכתובת.
משה גפני: אם אתם נותנים להעביר את החוק הזה אתם הכתובת.
משה גפני: אני לא רוצה להגיד דברים אחרים.
משה גפני: אתם מבינים מה שאתם הולכים לעשות פה?
משה גפני: מתן שירותים זה לא הטבה לחיילים.
יריב לוין: משה, תעשה לי טובה.
יריב לוין: תקל עליי.
יריב לוין: ככל שאתה מאריך אני מסתבך יותר וההתלבטות שלי גדלה.
יריב לוין: קשה לי.
משה גפני: אני מסיר את הבקשה שלי.
יריב לוין: הבקשה הוסרה.
יריב לוין: לפיכך אנחנו נצביע על העברת ההצעות לוועדת הכספים.
יריב לוין: בעד הבקשה להעברת הצעות החוק לדיון בוועדת הכספים – 8
יריב לוין: 8 בעד, 1 נגד, נמנעים אין.
יריב לוין: לפיכך הוחלט להעביר את כל ההצעות לדיון בוועדת הכספים.
משה גפני: הוא ביקש רביזיה.
יריב לוין: הוא רוצה רביזיה?
יריב לוין: אז תהיה ישיבה בעוד חצי שעה.
משה גפני: אפשר בשבוע הבא.
יריב לוין: לא, תהיה בעוד חצי שעה.
יריב לוין: אורי, אתה רוצה?
יריב לוין: תהיה בעוד חצי שעה הצבעה על הרביזיה.
משה גפני: אי אפשר לדחות את זה לשבוע הבא?
יריב לוין: הסברתי קודם.
יריב לוין: מה, לא היית פה?
משה גפני: אבל החוק הוא לא טוב.
משה גפני: רביזיה רק על החוק הממשלתי.
יריב לוין: בסדר, עוד חצי שעה.
משה גפני: עד שבוע הבא עושה לי רושם שזה מתפרק.
משה גפני: רק על הממשלתי.
יריב לוין: בשתיים עשרים וחמש נצביע.
יריב לוין: ברגע שתצא ההזמנה היא תצא לחצי שעה מרגע המשלוח.
יריב לוין: רבותי, אני פותח את הישיבה, על סדר יומנו: המלצת הוועדה הציבורית לקביעת שכר ותשלומים אחרים לחברי הכנסת בנושא: שכרם ותנאי עבודתם של העוזרים הפרלמנטריים.
יריב לוין: אני אומר במשפט אחד אמירה קצרה כפתיחה.
יריב לוין: אני חושב, שאחד הדברים הטעונים שיפור בכנסת הוא סוגיית רמת ואיכות הסיוע שמקבלים חברי הכנסת.
יריב לוין: הדבר הזה נובע מכך, שתנאי העסקתם של עוזרים פרלמנטריים, המגבלות שחלות בעניין הזה, היקף העסקה וכן הלאה, הם כאלה – ואני חושב שאני מבטא בזה דעת רבים – שאינם מאפשרים לחברי הכנסת לקבל את מלוא היקף העזרה והסיוע שהם נדרשים לו כדי לבצע את עבודתם כפי שצריך ולדבר הזה יש מחירים כבדים מאוד.
יריב לוין: הוועדה הציבורית החדשה שהוקמה – שוב, אני מברך אתכם בשם כולנו – ישבה, התחילה לשבת על המדוכה הזאת ואני מניח, שהדיון בהמלצות האלה לא יהיה סוף פסוק מבחינת העיסוק בסוגיה הזאת בהקשר הרחב שלה.
יריב לוין: אני מציע, שנאפשר למנכ"ל לומר כמה דברים מהזווית שלו.
יריב לוין: כמו כן, נשמע את הוועדה שתציג את ההמלצה.
יריב לוין: לאחר מכן, ברשותכם, אני רוצה לשמוע את נציג הוועדה של העוזרים הפרלמנטריים, מי שתמנו שידבר ויציג את העמדה בשמכם.
יריב לוין: בהזדמנות הזאת אני גם רוצה להודות להסתדרות הכללית שליוותה ומלווה את המהלך הזה ותרמה לו תרומה חשובה.
יריב לוין: לאחר מכן נפתח את הדיון לחברי הכנסת ובסוף נקבל החלטה.
יריב לוין: אני רק רוצה לוודא עם היועצת המשפטית דבר אחד.
יריב לוין: עד כמה שאני מבין, אנחנו יכולים לקבל את ההמלצה כפי שהיא, או להחזיר אותה לדיון בפני הוועדה.
יריב לוין: אין לנו אפשרות, בנקודת הזמן הזאת של התהליך לבוא ולהגיד, מקבלים אבל מתקנים אל"ף, בי"ת ומשמיטים גימ"ל, אלא אם הוועדה כאן, במקום, ללא צורך בדיון פנימי שלה, תחליט שהיא מוכנה לאשר את התיקון הזה.
יריב לוין: כך שצריך לקחת בחשבון, במידה ונרצה לעשות איזה שהם שינויים, שאינם על דעת הוועדה בזה הרגע, המשמעות היא, שאנחנו צריכים להחזיר את הכדור לוועדה ולא נוכל לאשר את התיקון כרגע.
יריב לוין: בשלב הבא אנחנו כמובן חופשיים לעשות כפי שאנחנו מבינים ורוצים, כך שגם הדבר הזה צריך לעמוד מול העיניים.
יריב לוין: אדוני המנכ"ל, בבקשה.
רונן פלוט: שלום לכולם, אני חושב, שהיום זה יום חגיגי, חגיגי לנו כהנהלת הכנסת וגם לעוזרים הפרלמנטריים.
רונן פלוט: אחרי מאבק בן מספר שנים של העוזרים הפרלמנטריים, יש לי הרגשה, שאנחנו סוף סוף מגיעים לאיזשהו הסכם שיהיה מקובל גם על הנהלת הכנסת וגם על העוזרים הפרלמנטריים.
רונן פלוט: זה החל בחודש ינואר, כאשר העוזרים הפרלמנטריים פנו להנהלת הכנסת לשבת אתם בכל הקשור להסכם עבודה חדש.
רונן פלוט: אני חושב, שטוב הם עשו כאשר הם פנו להסתדרות כי אין בחירות בין העוזרים הפרלמנטריים, אלא קבעו מי הצוות שייצג אותם.
רונן פלוט: ברגע שנציגי ההסתדרות הודיעו לנו שאלה הנציגים, מבחינתנו הדבר ברור ואתם ניתן היה לנהל משא ומתן.
רונן פלוט: עוד לפני שהגענו לוועדה הציבורית, בנינו צוות – וזה על פי המלצתו של יושב ראש הכנסת, מר יולי אדלשטיין, שמאוד מאוד מעוניין לעשות הסכם עם העוזרים הפרלמנטריים.
רונן פלוט: בראש הצוות עמד ראש המטה של יושב ראש הכנסת, אלברט סחרוביץ, שיושב כאן, יחד עם היועץ שלי פיני, יחד עם הקבוצה של העוזרים ונציגי ההסתדרות.
רונן פלוט: לקח מספר חודשים והכנו טיוטה, שאתה הגענו לוועדה הציבורית.
רונן פלוט: גם נציגי העוזרים, גם הנציגים שלנו וגם אנוכי, הופענו בפני הוועדה, דיברנו על ההסכם, הסברנו מה שקרה: לפני שלוש שנים היתה טיוטת הסכם, שבאמצע התפוצצה ומאז, מכל הפיצוץ העוזרים הפרלמנטריים לא הרוויחו כלום, כלומר, עברו שלוש שנים מבלי שקיבלו תוספת כלשהי.
רונן פלוט: לאחר שישבנו עם הוועדה הציבורית, הסברנו את תפקידו של העוזר הפרלמנטרי – לדעתנו זו עבודה קשה מאוד והיום מחפשים עוזרים פרלמנטריים, או שהם מסיימים אוניברסיטה או שסיימו אוניברסיטה, כלומר, אנשים שיודעים לתת תשובה הולמת לחברי הכנסת – לחבר הכנסת יש עבודה רבה וכשהוא רוצה לחלק אותה בין העוזרים, כל אחד אחראי על תחום מסוים.
רונן פלוט: כדי להכין את חבר הכנסת, הוא צריך לעבוד ולדעת מה הוא עושה.
רונן פלוט: יושבת כאן חברת הכנסת גילה גמליאל, לא מזמן ישבנו יחד עם אדם מאוד מוכשר שרצה לעבוד עם חברי הכנסת, רק שהוא אמר, השכר שאתם משלמים הוא לא בשבילי.
רונן פלוט: מצד שני אומרת חברת הכנסת, הוא אדם מוכשר והוא יכול לעזור לי, אני לא רוצה להתפשר על השכר כי אחרת אצטרך להתפשר על טיב העובד שיבוא לעבוד והיא צודקת.
רונן פלוט: היא צודקת.
גילה גמליאל: אני רוצה לחדד את הנקודה הזאת.
גילה גמליאל: מה שקורה בפועל, שמדובר בחברי הכנסת, ולי יש אינדיקציה כסגנית שר לשעבר, כסגנית שר קיבלתי שמונה עוזרים, היו לי: נהג, שלוש מזכירות, מנהלת לשכה, עוזרת בהיבט של הדוברות המקצועי ומסת העבודה של סגני שרים היא מינורית ביחס לעבודה של חברי כנסת.
גילה גמליאל: אני בחרתי להיות חברת כנסת ולי לא נותנים כלים במובן הזה, כשמקצים שני עוזרים – העוזרת שלי שעבדה אתי שלוש קדנציות גם עזבה – המילייה של העוזרים הופך להיות באופן טבעי סטודנטים או אנשים צעירים שבאים ועושים סטאז' על חברי הכנסת.
גילה גמליאל: במקום שזה יהיה הפוך, שחברי הכנסת יקבלו עזרה מאנשי מקצוע שנמצאים לידם, אנשים עם ניסיון, יכולת מוכחת לבוא ולעזור, יש כאן מסת חומר אדירה – אני מרכזת הקואליציה בוועדת הכספים, חברה בוועדת הכלכלה - - -
יריב לוין: גילה, אני אתן לך להשלים בהמשך.
גילה גמליאל: היא לא מספיק ברורה לחברי הוועדה.
גילה גמליאל: אם זה מה שמוצע, זה לא ברור.
יריב לוין: אני לא רחוק מדעתך, אבל אני מבקש רק שנשמור על סדר הדיון.
רונן פלוט: מה שאמרה חברת הכנסת גמליאל, זה בדיוק כך.
רונן פלוט: חברים, זה לא קורה רק אצלה אלא פונים אלינו חברי כנסת רבים, לרובם יש אותה הבעיה.
רונן פלוט: אני רוצה לסיים את דברי ולומר, שהנחנו את טיוטת ההסכם שלנו – שלנו זה אומר של העוזרים הפרלמנטריים יחד עם הנהלת הכנסת – אפשר לומר, שראינו את ההסכם כמקשה אחת.
רונן פלוט: הגשנו זאת לוועדה.
רונן פלוט: אני יודע, שהוועדה שינתה דבר מסוים, אני לא אגיד מהו, אנחנו ישבנו עם חברי הוועדה, הסברנו לוועדה, מיד יסביר פרופ' חיים לוי ויספר לנו איזה החלטה הם קיבלו.
רונן פלוט: אני רוצה להודות לכל מי שלקח חלק בהכנת ההסכם, גם לעוזרים הפרלמנטריים.
רונן פלוט: אני רוצה להודות לאנשי ההסתדרות, ליושב ראש ההסתדרות, כי הוא בעצמו התחיל בכל ההליך.
רונן פלוט: אני רוצה להודות לחברים שלנו, לאלברט ולפיני ובוודאי לחשב הכנסת ולעובדי הכנסת.
רונן פלוט: כמו כן, אני רוצה להודות לחברי הוועדה הציבורית, רק שתדעו, האנשים האלה עבדו מאוד קשה, אנשים מקצועיים מאוד ואני חושב שזאת הגאווה של הכנסת.
<פרופ' חיים לוי: הוועדה יושבת מזה מספר חודשים כוועדה חדשה.
<פרופ' חיים לוי: בדרך כלל, כשמונח לפתחינו דבר חדש, אנחנו דנים בו מאל"ף ועד ת"ו.
<פרופ' חיים לוי: השכר של העוזרים והתנאים שלהם זה מקרה קצת יוצא דופן, והסיבה לכך, שהתחילו לדון בזה כבר לפני שלוש שנים או אפילו יותר, בוועדת גרונאו, כשזה הגיע אלינו, זה הגיע כהסכם כמעט סגור לחלוטין, שמוסכם הן על ידי העוזרים והן על ידי הנהלת הכנסת.
<פרופ' חיים לוי: זאת אומרת, שהיינו כאן קצת בבעיה, כמה אנחנו יכולים לתת את האינפוט שלנו וכמה העניין כבר סגור ואנחנו רק ועדה פורמאלית ומכיוון שאנחנו חדשים אנחנו צריכים לאשר את ההחלטות.
<פרופ' חיים לוי: לא הסתפקנו בזה, נפגשנו עם מספר חברי כנסת שביקשו לפגוש אותנו מיוזמתם.
<פרופ' חיים לוי: נפגשנו עם העוזרים הפרלמנטריים, שדיברו על המצוקות שלהם, על העבודה שלהם, על השכר שלהם, על האלטרנטיבות שלהם.
<פרופ' חיים לוי: כמובן דיברנו עם מנכ"ל הכנסת, כל אחד הציג את הטענות שלו.
<פרופ' חיים לוי: לאחר שדנו במכלול הדברים, הסתכלנו על דברים נוספים: על גובה השכר יחסית לשכר הממוצע במשק, יחסית לשכר של עוזרים אחרים, ועל התוספת שגובשה כבר.
<פרופ' חיים לוי: אני רוצה להדגיש, זו לא הצעה שלנו, זו תוספת שגובשה על ידי העוזרים, ההסתדרות והנהלת הכנסת וכמעט הגיעו להסכם סופי.
<פרופ' חיים לוי: אומר לכם את האמת, בהתחלה התוספת נראתה לי כתוספת גדולה מדי.
<פרופ' חיים לוי: בממוצע, עשיתי כמה חישובים, בערך ב-15%, אולי קצת יותר, ותוספת כזאת היא לא כל כך מקובלת במשק שלנו בתנאים הנוכחיים, היא גדולה.
<פרופ' חיים לוי: לכן, ההמלצה הראשונה שלנו היתה, לאשר את התוספת הזאת אבל בשתי פעימות, מחצית עכשיו, מחצית בעוד שנה, כי זה גם צריך להיראות יפה ולא עלייה בשכר שלא מקובלת במשק.
יפעת קריב: גם השכר לא תואם את התפקיד.
יפעת קריב: צריך להתייחס לזה, שהשכר הבסיסי לא תואם את התפקיד.
<פרופ' חיים לוי: לא סיימתי.
<פרופ' חיים לוי: לאחר שהתברר לנו, שהדבר הזה כמעט נסגר כבר לפני שלוש שנים - אילו העוזרים היו מסכימים, כבר לפני שלוש שנים היו מקבלים את התוספת.
<פרופ' חיים לוי: לאחר חשיבה נוספת, תוך טיעונים הגיוניים שהופנו אלינו, החלטנו, שזו תהיה פעימה אחת, שהשכר יעלה בהתאם להסכם שנעשה בפעימה אחת.
יריב לוין: זאת אומרת, שהמרכיב הזה הוא בתוך הדוח.
יריב לוין: הדוח מדבר על פעימה אחת.
יריב לוין: זאת אומרת, כל מי שרצה להתייחס לשתי פעימות, אין צורך, הוא ירד.
<פרופ' חיים לוי: בישיבה הקודמת אמרנו שתי פעימות, אנחנו מסירים זאת, השתכנענו.
<פרופ' חיים לוי: לנגד עינינו היה חשוב מאוד, שהתחלופה תפחת בקרב העוזרים, שהעוזרים יישארו יותר זמן, וכמו שאמרה חברת הכנסת גמליאל, שיהיו באיכות גבוהה יותר.
<פרופ' חיים לוי: ואין מה לעשות, כסף עושה את זה.
<פרופ' חיים לוי: לטעמנו, העוזרים באים לעבוד כאן, זה גם כבוד גדול לעבוד עם חבר כנסת ואולי אחר כך קידום לכיוונים נוספים.
מרב מיכאלי: אולי הם מאמינים ומאמינות במה שהם עושים.
<פרופ' חיים לוי: המשפט הבא, שהם גם מאמינים במה שהם עושים.